Gamba branca

A **gamba branca**, ou **gamba** propiamente dita, *Parapenaeus longirostris* (Lucas, 1846), é un crustáceo decápodo da familia dos peneidos que ten o seu hábitat nas costas do Atlántico, tanto occidental, desde Massachusetts á Güiana Francesa, como oriental (incluíndo o Mediterráneo) desde Galicia até Angola. Abunda na zona do Golfo de Cádiz, concretamente na costa da Provincia de Huelva.

## Características 
Presenta un rostro convexo na súa metade basal, cóncavo, aplanado polo lateral e lixeiramente dirixido cara a arriba.

O seu bordo inferior é inerme e o superior mostra sete dentes na parte convexa.

O rostro continúa nunha carena que chega até o bordo posterior da casca, nesta se encontra un dente característico.

Aos lados da casca apréciase unha sutura lonxitudinal.

O telson é estreito e de forma apuntada con tres dentes fixos.

É de tonalidade rosa pálida excepto na rexión gástrica onde, debido á súa translucidez, parece violeta.

Pode alcanzar até os 20 cm de lonxitude.

Habita en solos areosos de entre os 180 e os 450 m de profundidade.

## Produto alimenticio 
Adoita capturarse na costa de Huelva (España), na de Marrocos e nalgunhas zonas do Mediterráneo de maneira artesanal. Tamén se captura en Galicia.

Pola súa predilección especial na cociña é común encontrar nos mercados interiores outro tipo de gamba baixo outra denominación.

Adoita prepararse cocida e agregándolle sal gordo, ou pelada en tortillas e en ensalada rusa.

## Notas 
## Véxase tamén 
### Bibliografía 
* Costello, M. J., Emblow, C. & White, R. J., eds. (2001): *European register of marine species: a check-list of the marine species in Europe and a bibliography of guides to their identification*. Paris: Muséum national d'Histoire naturelle. Collection Patrimoines Naturels, **50**. ISBN 2-85653-538-0. 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary ".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A * Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. PDF.
* Ríos Panisse, Mª C. (1977): *Nomenclatura de la flora y la fauna marítimas de Galicia. I. Invertebrados y peces*. Verba, Anejo 7. Santiago de Compostela: Universidad de Santiago de Compostela. ISBN 84-7191-008-X.

### Outros artigos 
* Gamba (crustáceo)
* Carideos
* Marisco
### Ligazóns externas 
* Ficha en pescaderiascorunesas.es 
* http://www.faoadriamed.org/html/Species/ParapenaeusLongirostris.html *Parapenaeus longirostris* (Lucas, 1847)] en FAO. adriamed  Abundante información.
* Gambero rosa del Mediterraneo (o bianco) - *Parapenaeus longirostris* en Il Mare d'Amare  Información e numerosas fotos.